cyanic-selkie/wikianc huggingface dataset:
ইলেক্ট্রোউইক তারা
গঠন
একটি ইলেক্ট্রোউইক তারার নির্গত শক্তি কোয়ার্ক সরবরাহের ওপর নির্ভরশীল যা মহাকর্ষীয় পতন দ্বারা নিয়ন্ত্রিত। প্রত্যেকটি মিথস্ক্রিয়ায় নয়টি কোয়ার্ক তিনটি অ্যান্টি-লেপ্টনে রূপান্তরিত হয়, বি-এল সংরক্ষণ করার সময় বেরিয়োন এবং লেপটন সংখ্যার নিত্যতা লঙ্ঘীত হয় যেখানে মিথস্ক্রিয়া প্রতি ৩০০ GeV উৎপন্ন হয়। তারার বাইরে বিচ্ছুরিত এই শক্তি নিউট্রিনো এবং ফোটনের মিশ্রণ হিসাবে নির্গত হয়। নিউট্রিনো দোলনকে বিবেচনা করে, ইলেক্ট্রোউইক তারাগুলিকে তিনটি পর্যায়ে নির্গত সমান সংখ্যক নিউট্রিনোগুলির মাধ্যমে চিহ্নিত করা যেতে পারে।
প্রশান্ত নন্দ
প্রশান্ত নন্দ (জন্ম ২ মে ১৯৪৭ ) একটি ওড়িয়া চলচ্চিত্র অভিনেতা এবং ভারতের ওড়িশা রাজ্যের রাজনীতিবিদ। তিনি বর্তমানে রাজ্যসভায় ওড়িশা থেকে ভারতীয় সংসদের সংসদ সদস্য। তিনি ওড়িয়া চলচ্চিত্র জগতে অভিনেতা, পরিচালক, চিত্রনাট্যকার, গীতিকার এবং প্লেব্যাক গায়ক হিসাবে কাজ করেছিলেন। তিনি ওড়িশার প্রাক্তন প্রতিমন্ত্রীও ছিলেন।
ইন্টারন্যাশনাল চেম্বার অব কমার্স
ইন্টারন্যাশনাল চেম্বার অব কমার্স (আন্তর্জাতিক বণিক সভা; Chambre de commerce internationale) বিশ্বের বৃহত্তম, সবচেয়ে বেশি প্রতিনিধির ব্যবসায়িক সংগঠন। এখানে ১৩০টি দেশের শতাধিক প্রতিষ্ঠানের হাজার হাজার সদস্য অ-রাষ্ট্রীয় সকল ব্যবসায়িক প্রতিষ্ঠানের প্রতিটি খাতের মাঝে আস্থা ও সহযোগিতার প্রতি আগ্রহ দেখিয়ে চলেছে।
প্রশান্ত নন্দ
পেশা
১৯৬২ সালে তিনি নুয়া বউ চলচ্চিত্র কাজ করেছিলেন। অভিনেতা, পরিচালক, চিত্রনাট্যকার, গীতিকার এবং প্লেব্যাক গায়ক হিসাবে কাজ করেন। নন্দ নেতৃত্বের চরিত্রে অভিনয় করেছিলেন এবং ১৯৭৯ সালে মুক্তি পাওয়া হিন্দি ছবি নায়্যা পরিচালনা করেছিলেন। ২০০৯ সালে মুক্তি পেল তাঁর জিয়ানতা ভূতা ছবিটি।
তিনি ভারতীয় জনতা পার্টির (বিজেপি) নেতা এবং ওড়িশার রাজ্য সহ-সভাপতি ছিলেন। ২০০৭ সালের আগস্টে তিনি তার সদস্যপদ থেকে পদত্যাগ করেন। এর পরে তিনি জাতীয়তাবাদী কংগ্রেস পার্টিতে যোগ দেন এবং তারপরে বিজু জনতা দলের সদস্য হন।
দাতব্য কাজ
২০১৩ সালে, ঘোষণা করা হয়েছিল যে তিনি স্ট্যানফোর্ড বিশ্ববিদ্যালয়ে বিকশিত বিশ্বব্যাপী এইচআইভি প্রতিরোধের একটি অত্যাধুনিক কৌশল।
ইন্টারন্যাশনাল চেম্বার অব কমার্স
এটি জাতীয় এবং আঞ্চলিক পর্যায়ে ৯০টির অধিক দেশের উপদেষ্টার ব্যবসা উন্নয়ন নির্ভর সমাধানের আন্তর্জতিক সম্মিলিত পরিষদ। সুনির্দিষ্ট ব্যবসায়িক বিষয়ে অবস্থান মজবুত করার জন্যে, আইসিসি তার সদস্য দেশ সমূহের ৩০০০ এর অধিক বিশেষজ্ঞ জ্ঞান ও অভিজ্ঞতা সাহায্য নিয়ে থাকে।
আইসিসি জাতিসংঘ, বিশ্ব বাণিজ্য সংস্থা এবং আন্তর্জাতিক ব্যবসার পক্ষে অন্যান্য অনেক আন্তঃসরকারিয় সংস্থার আন্তর্জাতিক ও আঞ্চলিক পরিষদের নিয়মিত দরবার। আইসিসি প্রথম সংস্থা যে জাতিসংঘের অর্থনৈতিক ও সামাজিক পরিষদের অনুমোদন প্রাপ্ত।
সদস্যপদ
আইসিসির সদস্যপদ পাবার দুইটি উপায় আছে:
আইসিসি এবং জাতিসংঘ
১৯৪৬ সাল থেকে আইসিসি জাতিসংঘের উচ্চ পর্যায়ের পরামর্শক হিসাবে বিশেষ পরামর্শদাতার আসন নিয়ে আছে। বর্তমানে জাতিসংঘে আইসিসি এর স্থায়ী প্রতিনিধি ডক্টর লুইস কাস্ট্রো।
স্পাইসজেটের গন্তব্যসমূহ
অক্টোবর ২০১৭ সালের হিসাবে, ভারতীয় বিমানসংস্থা স্পাইসজেট মোট ৪৫ টি গন্তব্যস্থলের মধ্যে বিমান পরিচালনা করে, যার মধ্যে ৩৯ টি অভ্যান্তরিন গন্তব্যস্থল এবং এশিয়া মহাদেশের মধ্যে ৬ টি আন্তর্জাতিক গন্তব্য রয়েছে।
বার্সেলোনা ফুটবল একাডেমি
বার্সেলোনা ফুটবল একাডেমি (Σωματειο Μπαρτσελόνα Ποδοσφαίρου Ακαδημία; Somateio Barcelona Podosfaírou Akadimía), হচ্ছে ২০১৬ সালে প্রতিষ্ঠিত সাইপ্রাসের লিমাসল ভিত্তিক একটি নারী ফুটবল দল।
তারা সাইপ্রিওট প্রথম বিভাগ ২০১৭–১৮ মৌসুমের শিরোপাজয়ী এবং তাদের ইউরোপীয় অভিষেক ঘটে উয়েফা নারী চ্যাম্পিয়নস লীগের ২০১৮–১৯ মৌসুমে
বড় খেলাগুলো তারা লিমাসলের প্রধান স্টেডিয়াম সিরিও স্টেডিয়ামে খেলে থাকেন।
অর্ধেন্দু দস্তিদার
অর্ধেন্দু দস্তিদার (১৯১১- ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সঙ্গে যুদ্ধে আহত হন। সদর হাসপাতালে তার মৃত্যু ঘটে।
জন্ম ও শিক্ষাজীবন
অর্ধেন্দু দস্তিদারের জন্ম চট্টগ্রামের ধলঘাটে। তার পিতার নাম চন্দ্রকুমার দস্তিদার। তারা তিন ভাই সশস্ত্র বিপ্লবী আন্দোলনের সাথে সক্রিয় ভাবে জড়িত ছিলেন। জ্যেষ্ঠ ভ্রাতা পূর্ণেন্দু দস্তিদার চট্টগ্রাম বিদ্রোহে জড়িত ব্যক্তিত্ব ও পরবর্তীতে বাংলাদেশের পরিচিত রাজনীতিবিদ ছিলেন। ছোট ভাই সুখেন্দু দস্তিদার চট্টগ্রাম যুববিদ্রোহের সর্বকনিষ্ঠ বিপ্লবী তথা মুক্তিযোদ্ধা ও সাম্যবাদী নেতা ছিলেন।
সংখ্যাসূচক অঙ্ক
একটি সংখ্যাসূচক অঙ্ক (প্রায়শই কেবল অঙ্ক বলা হয়ে থাকে) হল একটি একক চিহ্ন যা কোনো সংখ্যা লিখতে এককভাবে বা একসাথে ব্যবহৃত হয় (উদাহরণ: "২"- এ "২"সংখ্যাটি এককভাবে ব্যবহৃত, পক্ষান্তরে "২৫"-এ "৫" সংখ্যার সঙ্গে ব্যবহৃত)। এটি অবস্থানগত সংখ্যা পদ্ধতিতে সংখ্যাগুলিকে উপস্থাপন করতে ব্যবহৃত হয়।
সংখ্যা সিস্টেমের জন্য বেসের মাধ্যমে প্রয়োজনীয় বিভিন্ন সংখ্যা ইনপুট দেওয়া হয়। উদাহরণস্বরূপ, দশমিক সিস্টেমের (বেস হল দশ) দশ ডিজিটের প্রয়োজন (০ থেকে ৯), যেখানে বাইনারি সিস্টেম (বেস হল দুই) এর জন্য দুটি সংখ্যা প্রয়োজন (০ এবং ১)।
আনন্দপুর সাহিব লোকসভা কেন্দ্র
আনন্দপুর সাহিব লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ২০০৮ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেসের মনীষ তিওয়ারী। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে ২০০৮ সালে আনন্দপুর সাহিব লোকসভা কেন্দ্রটি অস্তিত্ব লাভ করে।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর আনন্দপুর সাহিব লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত হয়েছে: বর্তমানে আনন্দপুর সাহিব লোকসভা কেন্দ্রটি ৯ টি বিধানসভা আসন নিয়ে গঠিত, যেমন- গড়শঙ্কর, বাঙ্গা, নাওয়ান শহর, বালাচাউর, আনন্দপুর সাহিব, রুপনগর, চামকাউর সাহিব, খারার, এসএএস নগর (মোহালি)।
সীমানা পুনর্নির্ধারণের পূর্বে বাঙ্গা নাওয়ান শহর বিধানসভা কেন্দ্রটি ফিল্লাউর লোকসভা কেন্দ্রের অন্তর্ভুক্ত ছিল, চামকাউর সাহিব এবং খারার বিধানসভা কেন্দ্রটি রোপার লোকসভা কেন্দ্রের অন্তর্গত ছিল এবং গড়শঙ্কর, বালাচাউর এবং আনন্দপুর সাহিব বিধানসভা কেন্দ্রগুলি পূর্বে হোশিয়ারপুর লোকসভা কেন্দ্রের অন্তর্গত ছিল। সীমানা পুননির্ধারণের ফলে ২০০৮ সালে এসএএস নগর (মোহালি) বিধানসভা আসনটি তৈরি হয়েছিল।
৪৫ নং গড়শঙ্কর বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির জয় কৃষাণ।
৪৬ নং বাঙ্গা বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক শিরোমণি অকালী দলের সুখবিন্দর কুমার।
৪৭ নং নাওয়ান শহর বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের অঙ্গদ সিং।
৪৮ নং বালাচাউর বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের দর্শন লাল।
৪৯ নং আনন্দপুর সাহিব বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের কানওয়ার পাল সিং।
৫০ নং রুপনগর বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির অমরজিৎ সিং সান্দোয়া।
৫১ নং চামকাউর সাহিব বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের চরণজিৎ সিং চন্নী।
৫২ নং খারার বিধানসভা কেন্দ্রটি ভারতের পাঞ্জাব রাজ্যের এসএএস নগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির কানওয়ার সিন্ধু। ৫৩ নং এসএএস নগর (মোহালি) বিধানসভা কেন্দ্রটি ভারতের পাঞ্জাব রাজ্যের এসএএস নগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের বলবীর সিং সিধু।
ভাটিয়াপাড়া ঘাট রেলওয়ে স্টেশন
ভাটিয়াপাড়া ঘাট রেলওয়ে স্টেশন বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।
২০২০ অস্ট্রেলিয়া ক্রিকেট দলের স্কটল্যান্ড সফর
অস্ট্রেলিয়া ক্রিকেট দল একমাত্র টুয়েন্টি২০ আন্তর্জাতিক খেলার জন্য স্কটল্যান্ড সফর করে, যা জুন ২০২০-এ অনুষ্ঠিত হয়।
ভাটিয়াপাড়া ঘাট রেলওয়ে স্টেশন
অবস্থান
ভাটিয়াপাড়া ঘাট মধুমতি নদীর পাড়ে অবস্থিত।
ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে এই (ভাটিয়াপাড়া) ঘাট পর্যন্ত রেলপথ তৈরি করা হয় ১৯৩২ সালে।
পরিষেবা
ভাটিয়াপাড়া ঘাট রেলওয়ে স্টেশন থেকে ভাটিয়াপাড়া এক্সপ্রেস চলাচল করে।
পেন ইন্টারন্যাশনাল
থাম্ব|ক্যাথরিন অ্যামি ডসন স্কট, পেন ইন্টারন্যাশনালের সহ-প্রতিষ্ঠাতা পেন ইন্টারন্যাশনাল বা পি ই এন ইন্টারন্যাশনাল (২০১০ খ্রিস্টাব্দ পর্যন্ত ইন্টারন্যাশনাল পেন নামে পরিচিত ছিল) হলো  লেখকদের একটি বৈশ্বিক বেসরকারি সংস্থা, যেটি ১৯২১ খ্রিস্টাব্দে নোবেলজয়ী ইংরেজ কবি জন গ্যাল্সওয়ার্দির প্রচেষ্টায় লন্ডনে প্রতিষ্ঠিত হয়েছিল। বিশ্বের সর্বত্র লেখকদের পারস্পরিক শখ্যতার এবং বুদ্ধিভিত্তিক  সহযোগিতা ও বোঝাপড়ার উদ্দেশ্য প্রচারের জন্য প্রতিষ্ঠিত হয়। সারা বিশ্বে ১০০ টিরও বেশি দেশে সংস্থাটির স্বশাসিত আন্তর্জাতিক পেন (পি ই এন) কেন্দ্র রয়েছে।
পারস্পরিক বোঝাপড়া এবং বিশ্ব সংস্কৃতির বিকাশে সাহিত্যের ভূমিকার উপর জোর দেওয়া; মত প্রকাশের স্বাধীনতার জন্য লড়াই করা এবং স্বাধীন মতামতের জন্য হয়রানি, কারাদন্ড বা প্রাণ হানির ঘটনা ঘটলে  নিহত লেখকদের পক্ষে প্রতিবাদী শক্তিশালী ভূমিকা গ্রহণের ব্যবস্থা করা সংগঠনটির লক্ষ্য।
ইতিহাস
thumb|জন গ্যালসওয়ার্দি - পেন ইন্টারন্যাশনালের প্রথম প্রেসিডেন্ট প্রথম পেন ক্লাব প্রতিষ্ঠিত হয়েছিল ১৯২১ খ্রিস্টাব্দের ৫ই অক্টোবর ফ্লোরেন্সের এক রেস্তেরায় যে সভায় উপস্থিত ছিলেন ক্যাথরিন এমি ডসন স্কট,জন গ্যালসওয়ার্দি। জন গ্যালসওয়ার্দি প্রথম সভাপতি হন। প্রাথমিক সদস্যরা ছিলেন -  জোসেফ কনরাড, এলিজাবেথ ক্রেগ , জর্জ বার্নার্ড শ' এবং এইচজি ওয়েলস।
পেন ইন্টারন্যাশনাল মূলত, কবি (Poets),  প্রাবন্ধিক (Essayists), ঔপন্যাসিক (Novelists) দের নিয়ে গঠিত হয়েছিল, তাই আদ্যক্ষর নিয়ে সংস্থার নাম পেন ক্লাব (PEN Club) রাখা হয়েছিল। পরে অবশ্য কবি (Poets), নাট্যকার (Playwrights), সম্পাদক (Editors), প্রাবন্ধিক (Essayists), ঔপন্যাসিক (Novelists) যুক্ত হন এবং এদের সাথে সংশ্লিষ্ট সাংবাদিক ও ঐতিহাসিক সাহিত্যের সঙ্গে যুক্তরাও অন্তর্ভুক্ত হয়েছেন।।
সংগঠনের স্থিরীকৃত লক্ষ্যগুলি নিম্নরূপ:
আব্দুল জলিল চৌধুরী
আব্দুল জলিল চৌধুরী বদরপুর, করিমগঞ্জ, ভারতের একজন ইসলামী চিন্তাবিদ, শিক্ষক এবং রাজনীতিবিদ ছিলেন।
প্রথমিক জীবন ও শিক্ষা
আব্দুল জলিল চৌধুরী সিলেট জেলার তুরুকখোলা গ্রামে একটি বাঙালি মুসলমান পরিবারে জন্মগ্রহণ করেন। তাঁর পিতা আসগর চৌধুরী, একজন অভিবাসী তুর্কীয় বংশোদ্ভুত বলে কথিত আছে, যারা ১৪শতকের গোড়ার দিকে শাহ জালালের সাথে সিলেট এলাকায় এসেছিল। তাঁর মা, শামসুন্নেসা চৌধুরী, ফার্সি ভাষায় দক্ষ ছিলেন এবং তাঁকে স্থানীয় প্রাথমিক বিদ্যালয়ে ভর্তি করার আগে প্রাথমিকভাবে গৃহশিক্ষিকা দান করেন।
তারপর তিনি দাউদপুরের স্থানীয় মাদ্রাসায় এবং পরে সিলেট সরকারি আলিয়া মাদ্রাসায় অধ্যয়ন শুরু করেন সেখান থেকে তিনি ১৯৪০ সালে মমতাজুল মুহাদ্দিসীন অর্জন করেন। তিনি মাদ্রাসার ছাত্র সঙ্ঘের সাধারণ তত্ত্বাবধায়কও ছিলেন এবং ঔপনিবেশিক বিরোধী স্বাধীনতা আন্দোলনে অংশগ্রহণ করেন যে কারণে তাঁকে একবার কারাবরণ করতে হয়। এরপর তিনি সাহারানপুরের দারুল উলুম দেওবন্দে শিক্ষার্জনের উদ্দেশ্যে হিন্দুস্তানে চলে যান। ১৯৪২ সালে তাঁর হাদিস অনুষদ থেকে স্নাতক হওয়ার কথা, কিন্তু ছাত্র নেতা হিসাবে হুসাইন আহমদ মাদানির বিদ্রোহী দলে অংশ নেওয়ার ফলে আবারও গ্রেপ্তার হন। অবশেষে তিনি ১৯৫২ সালে দেওবন্দ থেকে হাদিস শিক্ষায় স্নাতক হন। তাঁর শিক্ষকদের মধ্যে ছিলেন শাব্বির আহমদ উসমানি, ইজাজ আলী আমরুহী, মুহাম্মদ শফি উসমানি এবং মুহাম্মদ ইদ্রিস কান্ধলভি।
কর্মজীবন
চৌধুরীর কর্মজীবন শুরু হয় সিলেট সরকারি উচ্চ বিদ্যালয়ে ফার্সি ভাষার শিক্ষক হিসেবে। দুই বছর পর তিনি যশোর আলিয়া মাদ্রাসার অধ্যক্ষ এবং পরে ফুলবাড়ির আজিরিয়া মাদ্রাসায় শিক্ষক হিসেবে নিযুক্ত হন।
তাঁর ব্রিটিশ বিরোধী সক্রিয়তা শুরু হয় ছাত্রজীবনে থেকেই, পরে জমিয়ত উলামায়ে হিন্দের সাথে যুক্ত হন, তিনি ভারত বিভাজনের বিরোধী ছিলেন। তাঁর জীবনীকাররা উল্লেখ করেছেন যে মুসলিম লীগের নেতারা তাঁর এবং অন্যান্য প্রভাবশালী জমিয়ত সমর্থকদের বিরুদ্ধে ষড়যন্ত্র করেন, যার কারণে চৌধুরী আসামের জমিয়ত সদস্যদের কাছে ভারত অধিরাজ্যে অভিবাসনের জন্য সহায়তা চান। আসামের জমিয়ত নেতাগণ আসামের তৎকালীন মুখ্যমন্ত্রী গোপীনাথ বরদলৈয়ের কাছে তার নাগরিকত্বের জন্য অনুরোধ করলে, বরদলৈ ব্যক্তিগতভাবে চৌধুরীকে আসামে আমন্ত্রণ জানিয়ে একটি চিঠি পাঠিয়েছিলেন। ১৯৪৭ সালের সেপ্টেম্বরে চৌধুরী চিঠিটি পাওয়ার সাথে সাথে, তিনি তার বাবা-মা, ভাইবোন এবং স্ত্রীকে রেখে করিমগঞ্জের আলাকুলিপুর গ্রামে বসতি স্থাপন করেন।
১৯৪৭ সালের অক্টোবরে, দেওরাইল সিনিয়র মাদ্রাসার প্রতিষ্ঠাতা শাহ ইয়াকুব বদরপুরীর নির্দেশ অনুযায়ী চৌধুরীকে সেই মাদ্রাসার অধ্যক্ষ হিসেবে নিযুক্ত করা হয়। তাঁর অধ্যক্ষ থাকা কালীন, মাদ্রাসাটিকে দেওবন্দি মানদণ্ডের ভিত্তিতে পুনর্গঠন করা হয় এবং ১৯৪৮ সালে আসাম সরকার মাদ্রাসাটিকে সরকারি স্বীকৃতি প্রদান করে। হাদিস শিক্ষা বিভাগটি ২৪ ফেব্রুয়ারি ১৯৫৪ সালে হুসাইন আহমদ মাদানির হাতে উদ্বোধন করা হয়েছিল এবং চৌধুরী আমৃত্যু সেই বিভাগের দায়িত্বে ছিলেন। এছাড়া তিনি উত্তর-পূর্ব ভারত ইমারত-এ-শরিয়াহ এবং মুসলমানদের সামগ্রিক উন্নয়নের জন্য নাদওয়াতুত তামির নামক সংগঠনেরও প্রতিষ্ঠাতা ছিলেন।
রাজনৈতিক জীবন
১৯৫১ সালে, তিনি ভারতীয় জাতীয় কংগ্রেস পার্টির সাথে যুক্ত হন এবং সর্বমোট ২৭ বছর আসাম বিধানসভার নির্বাচিত সদস্য হিসেবে দায়িত্ব পালন করেন। তিনি মূলত বদরপুরের প্রতিনিধিত্ব করেন, তবে তাঁর শেষ মেয়াদে আলগাপুর বিধানসভা কেন্দ্র থেকে নির্বাচিত হন।
ব্যক্তিগত জীবন
১৯৪৭ সালে ভারত বিভাজনের সময় আব্দুল জলিল চৌধুরীর স্ত্রী তাঁর সাথে আসাম যেতে ইচ্ছুক না থাকার করণে তালাক দিতে বাধ্য হন।
সিলভিও লাগরেকা
সিলভিও লাগ্রেকা (Sílvio Lagreca, ; ১৪ জুন ১৮৯৫ – ২৯ এপ্রিল ১৯৬৬) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় সাও বেন্তো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি ব্রাজিলীয় ফুটবল কনফেডারেশনের প্রথম ম্যানেজার হবার গৌরব অর্জন করেছেন।
লাগ্রেকা ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ১টি গোল করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।
আন্তর্জাতিক ফুটবল
লাগ্রেকা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
সিলভিও লাগ্রেকা ১৮৯৫ সালের ১৪ই জুন তারিখে ব্রাজিলের পিরাইসিকাবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৬ সালের ২৯শে এপ্রিল তারিখে, ব্রাজিলের সাও পাওলোতে ৭০ বছর বয়সে তিনি মৃত্যুবরণ করেছেন।
বৈদ্যনাথধাম দেওঘর রেলওয়ে স্টেশন
বৈদ্যনাথধাম দেওঘর রেলওয়ে স্টেশন (স্টেশন কোড বিডিএমই ) হল ঝাড়খণ্ডের দেওঘর জেলার একটি রেলওয়ে স্টেশন । স্টেশনটি দেওঘর শহরের বৈদ্যনাথধাম এলাকায় পরিষেবা প্রদান করে। স্টেশনটি একটি প্ল্যাটফর্ম নিয়ে গঠিত।  প্ল্যাটফর্মটি ভালভাবে আচ্ছাদিত নয় এবং এতে পানি ও স্যানিটেশন সহ অনেক সুবিধার অভাব রয়েছে।
আজমগড় লোকসভা কেন্দ্র
আজমগড় লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর আজমগড় শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
আজমগড় লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন সমাজবাদী পার্টি-এর শ্রী অখিলেশ যাদব।
বেন গুরিয়ন বিমানবন্দর
বেন গুরিয়ন আন্তর্জাতিক বিমানবন্দর (נמל התעופה הבינלאומי בן גוריון; مطار بن غوريون الدولي), সাধারণত বেন গুরিয়ন বিমানবন্দর নামে পরিচিত বা নাতবাগ (נתב״ג), ইসরায়েল-এর প্রধান আন্তর্জাতিক বিমানবন্দর এবং তেল আভিভের দক্ষিণ-পূর্বে অবস্থিত  দক্ষিণে নির্মিত দেশটির সর্বাধিক ব্যস্ত বিমানবন্দর। ইজরায়েলের প্রথম প্রধানমন্ত্রী ডেভিড বেন-গুরিন বিমানবন্দরটি এল আল, ইসরা ইরানের বিমান সংস্থা, আর্কিয়া, আপ (এয়ারলাইন) এবং সান ড'অর নামকরণ করেন। ২০১৬ সালে এশিয়াতে সর্বাধিক ১৮ মিলিয়ন যাত্রী মালামাল হস্তান্তরিত করে এশিয়ার বৃহত্তম বিমানবন্দরের তালিকায় এশিয়ার ৪৮ তম বিমান বিমানবন্দর হিসাবে স্বীকৃতি পায়। বেন গুরিয়ন আন্তর্জাতিক বিমানবন্দরটি ইসরায়েল বিমানবন্দর কর্তৃপক্ষ কর্তৃক পরিচালিত হয়, সরকারী মালিকানাধীন কর্পোরেশন যে সমস্ত জনসাধারণের বিমানবন্দর পরিচালনা করে এবং ইজরায়েলে সীমান্ত নিয়ন্ত্রণ করে সে গুলি এখান থেকে মূলত পরিচালনা করা হয়।
প্রথম ইতিহাস
বর্তমানে লিড্ডা শহরের অন্তর্গত লোড উপকূলীয় বিমানবন্দর হিসাবে বিমানবন্দরটির যাত্রা শুরু হয়। প্রধানত সামরিক উদ্দেশ্যে, ১৯৩৬ সালে ফিলিস্তিনের ব্রিটিশ ম্যান্ডেট ফর প্যালেস্টাইন সময়ে এটি নির্মাণ করা হয়। প্রথমে উইলহেলমা বিমানবন্দর নামকরণ করা হয় আরএএফ স্টেশন লিড্ডা ১৯৪৩ সালে। দ্বিতীয় বিশ্বযুদ্ধের সময় এটি ইউরোপ, আফ্রিকা, মধ্যপ্রাচ্য (প্রধানত ইরাক ও পারস্য) এবং দক্ষিণ/দক্ষিণপূর্ব এশিয়ার সামরিক ঘাঁটির মধ্যে সামরিক বিমান পরিবহন এবং বিমানের ফেরি অপারেশনের জন্য একটি প্রধান বিমানবন্দর হিসেবে কাজ করেছিল।
প্রথম আভ্যন্তরীণ ট্রানএলট্যান্টিক রুট, নিউ ইয়র্ক সিটি থেকে তেল আভিভ, ট্রান্স ওয়ার্ল্ড এয়ারলাইন্স উদ্বোধন করে ১৯৪৬ সালে। ১৯৪৮ সালের এপ্রিলের শেষে ব্রিটিশরা লিডা বিমানবন্দরে কাজ শেষ করে। ইজরায়েল ডিফেন্স ফোর্সেস সৈন্যবাহিনী ১৯৪৮ সালের ১০ জুলাই অপারেশন ড্যানি এ বিমানবন্দরটি দখল করে, নতুন ইসরায়েল রাষ্ট্র ঘোষণায় ইজরাইল রাষ্ট্র ঘষিত হয়। ১৯৪৮ সালে ইজরায়েল লিড্ডা থেকে লোড বিমানবন্দরের নাম পরিবর্তন করে। ১৯৪৮ সালের ২৪ নভেম্বর বিমান বন্দরটি যাত্রা শুরু করে। বছরে ঐ টার্মিনাল থেকে ৪০,০০০ যাত্রী যাওয়া আসা করে। ১৯২২ সালে যাত্রীূ সংখ্যা বেড়ে ১০০,০০০ হয়। বিমান চলাচলের ফলে পয়েন্ট অবধি বেড়ে যায় যেখানে স্থানীয় বিমানটি তেল আভিভের অন্য বিমানবন্দরে পাঠানো হতো, এসডি ডিওভ শহরের উত্তর উপকূলে বিমানঘটিতে (এসডিভি)। ১৯৬০ সালের মাঝামাঝি নাগাদ ১৪টি আন্তর্জাতিক বিমানবন্দরে অবতরণ করে।
২৮তম জাতীয় চলচ্চিত্র পুরস্কার (বাংলাদেশ)
২৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৮তম আয়োজন; যা ২০০৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৩টি শাখায় পুরস্কার প্রদান করা হয়।
এন্টনী ফিরিঙ্গী
এন্টনী ফিরিঙ্গী সুনীল বন্দ্যোপাধ্যায় পরিচালিত ১৯৬৭ সালের ভারতীয় জীবনীনির্ভর সঙ্গীতধর্মী নাট্য চলচ্চিত্র। এতে নাম ভূমিকায় অভিনয় করেছেন উত্তম কুমার এবং তার বিপরীতে অভিনয় করেছেন তনুজা। এটি পর্তুগিজ বংশোদ্ভূত বাংলা ভাষার লোক কবি এন্টনী ফিরিঙ্গীর জীবনের উপর ভিত্তি করে নির্মিত চলচ্চিত্র। এন্টনী ফিরিঙ্গী একজন পর্তুগিজ ভারতীয় বাংলা ভাষার কবি ও সঙ্গীতজ্ঞ, যিনি নিরুপমার প্রেমে পড়েন। নিরুপমা তার নিজের জীবনের বিষাদময় ঘটনা প্রকাশপূর্বক তাকে বিয়ে করতে রাজি হন। কিন্তু এন্টনীর খ্যাতিও তাদের সমাজচ্যুত হওয়া থেকে রক্ষা করতে পারেনি এবং তাদের জীবনে পুনরায় দুঃখ নেমে আসে।
চলচ্চিত্রটি মুক্তির পর কবি এন্টনী বিখ্যাত হয়ে ওঠেন। উত্তম কুমার এই চরিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন। এছাড়া চলচ্চিত্রটি এর সঙ্গীতের জন্য উল্লেখযোগ্য, বিশেষত মান্না দে ও সন্ধ্যা মুখোপাধ্যায়ের কণ্ঠ, অনিল বাগচীর সুর এবং গৌরীপ্রসন্ন মজুমদারের গীতের জন্য।
কাহিনি সংক্ষেপ
হান্সমান এন্টনী একজন পর্তুগিজ বংশোদ্ভূত যুবক। তার ঠাকুরদা পর্তুগিজ ছিলেন। তিনি এক বাঙালি মহিলাকে বিয়ে করে বাংলায় স্থায়ী হন। পৈতৃকসূত্রে অগাধ সম্পত্তি পেলেও এন্টনীর ভবঘুরে এবং গান ভালোবাসেন। উচ্চ সমাজের পার্টি ও গান তার পছন্দ নয়। মারিনা তার পাণিপ্রার্থী। মারিনার বাড়িতে এক পার্টিতে সে মারিনাকে অপমান করে বাড়ি ফিরে আসে। তার ভাই কেলী বাড়ি ফিরে তাকে এবং তার মাকে কথা শোনায়। এক পর্যায়ে তার মা মারা যায়। কেলী বাংলার সবকিছু ছেড়ে দিয়ে পর্তুগালে ফিরে যায় এবং এন্টনীর জন্য লবণের ফ্যাক্টরি রেখে যায়।
কয়েকদিন পর পাড়ার জমিদার বাড়িতে লখনৌ থেকে বাঈজী আসে। বন্ধুরা এন্টনীকে নিয়ে তার গান শুনতে যায়। গান শুনে জমিদার বাঈজী প্রশংসা করলেও এন্টনীয় ওঠে দাঁড়িয়ে বলে তার গানে দরদ নেই। সকলের অনুরোধে সে নিজেই শাকিলার কাছ থেকে শোনা একটি গান গায়। সকলেই তার গানের গলার প্রশংসা করে। শাকিলার দাসী আমিনা সেই জলসাঘরে তার গান শুনে শাকিলাকে গিয়ে জানায়। শাকিলা আমিনাকে এন্টনীকে একদিন নিমন্ত্রণ জানাতে বলে। এন্টনী শাকিলার সাথে দেখা করতে গেলে এন্টনী শুনেই কীভাবে গানটি শিখে নিয়েছে তাতে অবাক হয়।
শাকিলার এন্টনীকে ভালো লাগে। সে এন্টনীকে জানায় তার প্রকৃত নাম নিরুপমা। এক হিন্দু ব্রাহ্মণের মেয়ে। তার পিতা তাকে বুড়ো এক লোকের সাথে বিয়ে দিয়েছিল। তার মৃত্যুর পর সহমরণ প্রথা অনুসারে তার স্বামীর সাথে তাকেও মরতে হতো। সে রাতে তার পুরনো প্রেমিক হরিপদ তাকে নিয়ে পালিয়ে যায় এবং লম্পট হিসেবে কুখ্যাত হরিপদ তার একাকীত্বের সুযোগ নেয়। তারপর তাকে কলকাতায় এক বাঈজীর কাছে বেচে দেয়। সেখান থেকে জমিদার তাকে কিনে নিয়ে আসে। ইতোমধ্যে তাদের দুজনের একত্রে গানরত অবস্থায় জমিদার এসে এন্টনীকে চাবুকপেটা করে। নিরুপমা জানায় জমিদারের সেই অধিকার নেই এবং তারা দুজনে নতুন করে সংসার শুরু করতে সেখান থেকে দূরে ফরাশডাঙ্গায় চলে যায়।
ফরাশডাঙ্গায় এন্টনী কবিগানের এক আসরে গিয়ে কবিগানের প্রতি আকৃষ্ট হয়। সে কবিগানের গুরু ভোলা ময়রার কাছে তালিম নিতে কলকাতায় যায়। কিন্তু সেখানে তাকে পায় না কারণ সে ময়মনসিংহে গান করতে গেছে। কিছুদিন পর তার আসরে গিয়ে হাজির হয় এন্টনী। ভোলা তাকে জানায় কবিগানের জন্য সাধনা করতে হয়, শাস্ত্র জানতে হয়। সে অপর এক কবিয়ালের কাছে যায়। এই কবিয়াল তাকে বাংলা উচ্চারণ শুদ্ধ করার কথা বলে। এদিকে নিরুপমা এন্টনীর অনুপস্থিতিতে তার গয়না বিক্রি করে সংসার চালায়। এক রাতে হরিপদ তার ঘরে আসে এবং তাকে পুনরায় তার কাজে ফিরে যেতে বলে। নিরুপমা তাকে শাসিয়ে বিদায় করে। ইতোমধ্যে এন্টনী ফিরে আসে এবং জানায় সে নিজেই কবিগানের দল করবে। সে ধর্ম-শাস্ত্র ইত্যাদি সমস্ত বিদ্যা অর্জন করে।
এখন এন্টনী একজন কবিয়াল। সে বিভিন্ন স্থানে কবিগানে অংশগ্রহণ করে। কয়েকজন কবিয়ালকে তার বিদ্যা ও গান দিয়ে কুপোকাত করে। কিন্তু ভোলা ময়রার কাছে সে পরাজিত হয় এবং তাকে তার কণ্ঠহার পড়িয়ে দিয়ে তাকে সম্মান জানায়। সেখান থেকে ফিরে এসে দেখে তার ঘরে কে বা কারা আগুন লাগিয়ে দিয়েছে। ঘরে ঢুকে সে নিরুপমাকে উদ্ধার করে, কিন্তু ততক্ষণে সব শেষ হয়ে গেছে। শেষ দৃশ্যে তার স্বগতোক্তি শোনা যায় - "পৃথিবীতে যারা শিল্পী, যারা স্রষ্টা - তারা চিরকাল এভাবে নিরুপমাদের খুঁজে বেড়িয়েছে তাদের সৃষ্টির মধ্যে। যুগ যুগ ধরে তাদের কণ্ঠে কেবল এই কথাই ধ্বনিত হয়েছে - তোমাকে আমরা ভুলি নাই, তোমাকে আমরা ভুলতে পারি না।"
সঙ্গীত
এন্টনী ফিরিঙ্গী চলচ্চিত্রটির সঙ্গীত পরিচালনা করেন অনিল বাগচী। অলোকনাথ দে এর সহযোগী সঙ্গীত পরিচালক ছিলেন। এই চলচ্চিত্রে কয়েকটি গান সমালোচনামূলক ও বাণিজ্যিকভাবে সফলতা লাভ করে। এই চলচ্চিত্রের গীত রচনা করেন গৌরীপ্রসন্ন মজুমদার, প্রণব রায়, ভোলানাথ নায়েক ও ঠাকুরদাস সিংহ। এন্টনী ফিরিঙ্গীরর গানও চলচ্চিত্রে ব্যবহৃত হয় এবং কবিগানের মূল রচনার পদ পূরণ করেছেন গৌরীপ্রসন্ন মজুমদার।
এই চলচ্চিত্রের গানে কণ্ঠ দেন সন্ধ্যা মুখোপাধ্যায়, মান্না দে, মালবিকা কানন, রুমা গুহঠাকুরতা, তরুণ বন্দ্যোপাধ্যায়, অধীর বাগচী, অলোক বাগচী, চিত্ত মুখোপাধ্যায়, শ্যামল চক্রবর্তী, সলিল মিত্র, ছায়া দে, ও স্বপ্না রায়।
পুরস্কার
উত্তম কুমার ১৫তম চলচ্চিত্র পুরস্কারে এন্টনী ফিরিঙ্গী চরিত্রে তার অভিনয়ের জন্য শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন।
দিমুথ করুনারত্নে
দিমুথ করুনারত্নে (දිමුත් කරුණාරත්න; জন্ম ২১ এপ্রিল ১৯৮৮; কলম্বো) হলেন একজন শ্রীলঙ্কান আন্তর্জাতিক খেলোয়াড়। তিনি হলেন বাহাতি উদ্বোধনী ব্যাটসম্যান এবং প্রথম-শ্রেণীর ক্রিকেট সিংহলিজ স্পোর্টস ক্লাবের হয়ে খেলে থাকেন।
খেলোয়াড়ী জীবন
করুনারত্নে কলম্বো সেন্ট জোসেফস কলেজ যোগ দেন; যেখান থেকে অনেক শ্রীলঙ্কান টেস্ট খেলোয়াড় তৈরী হয়েছে। উদাহরনস্বরূপ বলা যায়; চামিন্দা ভাস, অ্যাঞ্জেলো ম্যাথিউস এবং থিসারা পেরেরা এর মত দুর্দান্ত সব খেলোয়াড়গণ। তিনি ছিলেন স্কুল ক্রিকেট দলের রেকর্ড ভেঙে রেকর্ড গড়া একজন খেলোয়াড়। পরবর্তীতে শ্রীলঙ্কার অনূর্ধ্ব ১৯ দল এবং শ্রীলঙ্কা এ স্কোয়াডে তাকে অন্তর্ভুক্ত করা হয়। ২০১১ সালের জুনে তাকে সিনিয়র খেলোয়াড় হিসেবে একদিনের আন্তর্জাতিকে ইংল্যান্ড এবং স্কটল্যান্ড সফরের জন্য মনোনীত করা হয়। উক্ত সফরে ২টি ম্যাচে তিনি ইংল্যান্ড এর বিরুদ্ধে প্রথমটিতে মাত্র ৪ রান এবং দ্বিতীয়টিতে স্কটল্যান্ডের বিরুদ্ধে ৬০ রান করেন। তাকে টেষ্ট দলে অন্তর্ভুক্ত করা হয় দক্ষিণ আফ্রিকার বিরুদ্ধে ২০১১ সালের শেষ দিকে কিন্তু দুর্ভাগ্যজনক ৩টি টেষ্টের কোন ম্যাচে তাকে সুযোগ দেওয়া হয়নি।
২০১২ সালে নিউজিল্যান্ড এর বিরুদ্ধে ঘরের মাটিতে টেস্ট দলে তাকে অন্তর্ভুক্ত করা হয়। তিনি তিলকরত্নে দিলশানের ইনজুরির সুযোগে দলে জায়গা পান। এই সিরিজে তার টেষ্ট অভিষেক হয় কিন্তু আন্তর্জাতিক স্টেডিয়ামে কিন্তু প্রথম ইনিংসে শূন্য রান করেন। যাহোক তিনি তার সামর্থ্য দেখান দ্বিতীয় ইনিংসে অপরাজিত অর্ধশতক করেন এবং দলের জয় নিশ্চিত করে মাঠ ছাড়েন। নিউজিল্যান্ড সিরিজে টেষ্ট স্কোয়াডে নাম থাকায় তাকে পুনরায় অস্ট্রেলিয়া সফরের তিনটি টেষ্ট ম্যাচেও রাখা হয়। কিন্তু অস্ট্রেলিয়ার দুর্দান্ত পেস বোলিং এ্যাটাকে তিনি ভাল করতে পারেননি। সিডনিতে সিরিজের শেষ টেষ্টে তিনি তার সর্ব্বোচ্চ টেষ্ট রানের স্কোর গড়েন দ্বিতীয় ইনিংসে ৮৫ করেন ।
সলিল সমাধি
সলিল সমাধি হল সমুদ্রে বা নদীতে মানুষের দেহাবশেষ, সাধারণত জাহাজ বা নৌকা থেকে নিষ্পত্তি করা। পৃথিবীর কিছু কিছু দেশে এটি নিয়মিত নৌবাহিনী দ্বারা হয় এবং অনেক দেশে ব্যক্তিগতভাবে নাগরিকদের দ্বারা করা হয়। থাম্ব|মার্কিন বিমানবাহী রণতরী হতে জাপানি সাবমেরিন হামলায় দুইজন নিহতের সলিল সমাধি, নভেম্বর ১৯৪৩ থাম্ব| দাহকৃত দেহাবশেষ বিশেষ অনুষ্ঠানের মাধ্যমে সলিল সমাধি, বিমানবাহী জাহাজে, এপ্রিল ২০১২ সলিল সমাধি বিভিন্ন স্থানে এবং বিভিন্ন প্রথার সাথে জাহাজ বা বিমান দ্বারা পরিচালিত হয়।  সাধারণত, হয় জাহাজ বা বিমানের ক্যাপ্টেন বা একজন ধর্মীয় প্রতিনিধি (মৃত ব্যক্তির ধর্ম বা রাষ্ট্র ধর্মের) অনুষ্ঠানটি সম্পাদন করেন।
এই অনুষ্ঠানের মধ্যে থাকতে পারে একটি কৌটায় কবর দেওয়া, পালতোলা কাপড়ে সেলাই করা কবর, একটি পাত্রে কবর দেওয়া, বা জাহাজ থেকে দাহ করা দেহাবশেষ ছড়িয়ে দেওয়া। বিমানের মাধ্যমে সলিল সমাধি করা হয় শুধুমাত্র মৃতদেহ দিয়ে।  সমুদ্রে কবর দেওয়ার অন্যান্য ধরনের মধ্যে রয়েছে কংক্রিটের সাথে ছাই মিশ্রিত করা এবং কংক্রিটের ব্লক ফেলে একটি কৃত্রিম প্রাচীর যেমন আটলান্টিস রিফ তৈরি করা।
নিচে দাফনের কিছু বিবরণ সহ সমুদ্রে কবর দেওয়ার অনুমতি দেয় এমন ধর্মগুলির একটি তালিকা রয়েছে৷
খ্রিস্টধর্মে
খ্রিস্টধর্মে, প্রথাটি গৃহীত হয়। সমুদ্রে কবর দেওয়ার জন্য এটির নির্দিষ্ট স্ত্রোতপদ্ধতি রয়েছে।
ক্যাথোলিকত্বে
আনুষ্ঠানিকভাবে, রোমান ক্যাথলিক চার্চ শ্মশানের চেয়ে সাধারণ কৌটা দাফন পছন্দ করে, তবে সম্পূর্ণ বা দাহ করা অবশেষ সমুদ্রে দাফনেরো অনুমতি দেয়। চার্চ সলিল সমাধিকে সংজ্ঞায়িত করে কারণ ডুবার যোগ্য পাত্রে সমুদ্রের তলদেশে এবং শেষ বিশ্রামের স্থানে থাকে।  একটি কৌটায় বা একটি কলসেল মধ্যে সলিল সমাধি গ্রহণযোগ্য এবং নিষিদ্ধ নয়, কিন্তু পছন্দনীয় নয় হিসাবে দেখা এবং সাধারণ হওয়া উচিত নয়। দাহ করা দেহাবশেষগুলি এই শর্ত সাপেক্ষে যে ছাইগুলি সমাধির কুলুঙ্গিতে, কলম্বেরিয়ামে সমাহিত করা হয় বা স্থল বা সমুদ্রে সমাহিত করা হয়।  ক্যাথলিকরা বিশ্বাস করে যে দাহকৃত দেহাবশেষ সমুদ্র, জল বা জমিতে ছড়িয়ে দেওয়া বা ঢেলে দেওয়া ঠিক নয়।  রোমান ক্যাথলিক চার্চের মতে এই ক্রিয়াটি মৃত ব্যক্তির দেহাবশেষকে যথাযথ সম্মান দেয় না, বা এটি বন্ধ করার, পরিবার এবং বন্ধুদের নিরাময় এবং মৃত ব্যক্তির জন্য প্রার্থনার অনুমতি দেয় না।  একইভাবে তারা দেখেন যে পরিবার বা বন্ধুদের সাথে দেহাবশেষ রাখা এবং মৃত ব্যক্তিকে মাটিতে না রাখার রীতি প্রিয়জনকে মৃতের দেহাবশেষ দেখার জন্য একটি নির্দিষ্ট এবং পবিত্র স্থান দেয় না।  একটি পবিত্র স্থানে মৃত ব্যক্তির সাথে দেখা করা বিশ্বাসীদের প্রার্থনা করার জন্য একটি স্থান প্রদান করে, যারা তাদের আগে বিশ্বাসে চলে গেছে তাদের সাথে যোগাযোগ করার জন্য এবং তাদের নিজেদের দেহের পুনরুত্থানের জন্য অপেক্ষা করার জন্য তাদের স্মরণ করিয়ে দেয়।  সমুদ্রে কবর দেওয়ার জন্য, অন্ত্যেষ্টিক্রিয়ায় 406§4 নং কমিটাল প্রার্থনা ব্যবহার করা হয়।
প্রাচ্য সনাতনী
সনাতনী অন্ত্যেষ্টিক্রিয়ার অনুষ্ঠানে সাধারণত একটি খোলা কৌটায় থাকে। সমাধিস্থলে একটি সংক্ষিপ্ত প্রার্থনা হয়, যার পরে পরিচারকরা কৌটায় ফুল দেয়। একটি স্মারক অনুষ্ঠান সাধারণত মৃত্যুর পরে ৪০ তম দিনের নিকটতম রবিবারে অনুষ্ঠিত হয়। শ্মশান অনুমোদিত নয়, কারণ দ্বিতীয় আগমনে মৃতদের সাধারণ পুনরুত্থানের প্রস্তুতির জন্য মৃতদেহগুলিকে যতটা সম্ভব সমাধিতে সংরক্ষণ করার চেষ্টা করা হয়।
প্রোটেসট্যানটিজম
অ্যাংলিকান কমিউনিয়নে সমুদ্রে দাফনের জন্য বিস্তারিত পদ্ধতি রয়েছে। জাহাজটিকে থামাতে হবে, এবং শরীরকে ক্যানভাসে সেলাই করতে হবে, উপযুক্ত ওজন সাথে দিতে হবে। সমুদ্রে মৃতদের দাফনের সময়, ভূমিতে দাফনের জন্য ব্যবহৃত সাধারণ প্রার্থনার বুক থেকে একই পাঠ ব্যবহার করা যেতে পারে শুধুমাত্র শব্দের পরিবর্তন করে; "We therefore commit [his] body to the ground, earth to earth, ... in sure and certain hope of the resurrection of the body."
এক্ষেত্রে পরিবর্তন হচ্ছে; "We therefore commit [his] body to the deep, ... in sure and certain hope of the resurrection of the body, when the Sea shall give up her dead ..."
হিন্দু ধর্মে
ঐতিহ্যগতভাবে মৃত ব্যক্তিদের দাহ করা হয়।হাড় ও ছাই সংগ্রহ করা হয় এবং ছাই/অবশেষ সম্ভব হলে গঙ্গা নদীতে বা না হলে অন্য কোনো নদীতে নিমজ্জিত করা হয়।
ইসলাম ধর্মে
"তাকে (মৃত ব্যক্তিকে) কবরস্থানে দাফন করাই উত্তম... যদি কেউ জাহাজে মারা যায় এবং তাকে মাটিতে দাফন করা অসম্ভব হয়, তাহলে মৃতদেহ দুটি তক্তার মাঝে বেঁধে ভাসিয়ে নিক্ষেপ কর: যাতে এটি তীরে পৌঁছায়, এমনকি বাসিন্দারা অমুসলিম হলেও, যেহেতু একজন মুসলিম লাশটি খুঁজে পেতে পারে এবং প্রার্থনার দিকে মুখ করে (কিবলা) দাফন করতে পারে)।"
ইহুদি ধর্মমতে
ইহুদি ধর্ম আইন অনুসারে, মৃত ব্যক্তিদের দ্রুত কবর দিতে হবে এবং কবরের জন্য মাটিতে আবরণ প্রয়োজন। এই আইনটি দেবারিম (দ্বিতীয় বিবরণ ২১:২৩) থেকে নেওয়া হয়েছে ""কবর দিন, আপনি তাকে একই দিনে কবর দেবেন; কারণ (দাফন না করা দেহ) ঈশ্বরের অভিশাপ"" কবর দেওয়ার দ্বৈত আদেশ একটি ইতিবাচক আদেশের ফলে পৃথিবীতে সমাধিস্থ করা হয় এবং একটি নেতিবাচক আদেশ একটি অকবরহীন দেহ ছেড়ে যেতে নিষেধ।  আইনী পাঠ্য শুলচান অরুচ একটি  উদাহরণ নিয়ে এসেছে যা ব্যাখ্যা করে যে "এমনকি যদি একজন ব্যক্তি একটি ছোট পুকুরের মতো একটি বদ্ধ জলে ডুবে মারা যায় বলে জানা যায় যেখানে নিশ্চিত হওয়া যায় যে তিনি কোনওভাবে বেঁচে ছিলেন না, পরিবার আচার শুরু করে না শোক এবং মৃতদেহ খুঁজে না পাওয়া পর্যন্ত বা মৃতদেহ পুনরুদ্ধার এবং দাফন না হওয়া পর্যন্ত ।"
কো জুন-হি হত্যাকাণ্ড
কো জুন-হি ছিল দক্ষিণ কোরিয়ার জিওনজু-সির পাঁচ বছর বয়সী এক বালিকা। ২০১৭ সালের নভেম্বর মাসে দক্ষিণ কোরিয়ার জিওনজু-সির ইউ-ডং-এ কো জুন-হি নিহত হন। প্রাথমিকভাবে, পুলিশকে জানানো হয়েছিল যে একটি পাঁচ বছরের শিশু নিখোঁজ হয়েছে। যাইহোক, পুঙ্খানুপুঙ্খ তদন্তের পর, কো জুন-হি তার আপন পিতার দ্বারা শারীরিক নির্যাতনের ফলে খুন হয়। বাবা কো বায়ুং-সিক, তার শ্বশুর এবং তার শাশুড়ি শিশুটিকে হত্যা ও পরিত্যাগ করার ষড়যন্ত্র করেছিলেন। এই মামলার বর্বরতার কারণে দক্ষিণ কোরিয়ার দেশজুড়ে এক শোকের ঢেউ অনুরণিত হয়।
অপরাধ
কো জুন-হি ১৮ নভেম্বর, ২০১৭ তারিখে নিখোঁজ হন। এক মাস পরে, ৮ ডিসেম্বর, জুন-হির ঠাকুমা পুলিশকে নিখোঁজ হওয়ার কথা জানান।
পরিবারের সম্মতিক্রমে পুলিশ ডিএনএ নমুনা সংগ্রহ করে এবং ন্যাশনাল ইনস্টিটিউট অফ সায়েন্টিফিক ইনভেস্টিগেশনকে পরিদর্শন করতে বলে। তদন্তকারীরা জানতে পেরেছেন যে কো জুন-হিকে গুনসানের একটি পাহাড়ে সমাধিস্থ করা হয়েছিল এবং শারীরিক নির্যাতনের কারণে তিনি মারা গিয়েছিলেন। পরে পরিবারটি তাদের নিখোঁজ মেয়ের অবস্থান সম্পর্কে সাক্ষ্য দেয়। যাইহোক, পুলিশ সন্দেহ করেছিল যে ঘটনাক্রমের বিবৃতি এবং সময়সীমা সামঞ্জস্যপূর্ণ নয়, এবং তারা সন্দেহ করতে শুরু করে যে কো জুন-হি কে তার বাবা হত্যা করেছে। এর ফলে পুলিশ বাবার বিরুদ্ধে তদন্ত চালিয়ে যায়।
বিচার এবং মামলা
২৯ জুন, ২০১৮ তারিখে প্রথম বিচারে প্রসিকিউটররা কো জুন-হির বাবার জন্য নির্যাতনের মাধ্যমে হত্যার অভিযোগে যাবজ্জীবন কারাদণ্ডের দাবি করেন। তবে আদালত তাকে ২০ বছরের কারাদণ্ড দেয়।
দ্বিতীয় বিচারের আপিল আদালত, গোয়াংজু উচ্চ আদালত ও বিচার করে যে কো -এর প্রধান অপরাধী শিশু নির্যাতন এবং ফলস্বরূপ মৃত্যুর, প্রথম বিচারের রায়ের অনুরূপ। আদালত আরও রায় দিয়েছে যে তার স্ত্রী লি তার সহযোগী এবং তার বিরুদ্ধে সক্রিয় অবহেলা এবং শিশুটির উপর নির্যাতনের অভিযোগ আনা হয়েছে। আদালত পিতা এবং তার স্ত্রীর জন্য শিশু নির্যাতনের বিষয়ে একটি চিকিৎসা কর্মসূচিতে ১৬০ ঘন্টা তালিকাভুক্তির মূল রায়টিও বহাল রেখেছে। উপরন্তু, আদালত কো'র স্ত্রী লি-এর একটি আপিল প্রত্যাখ্যান করে, যাকে প্রথম বিচারে চার বছরের কারাদণ্ড দেওয়া হয়েছিল, যিনি শিশুটিকে কবর দিতে সহায়তা করেছিলেন।
৯ মে, ২০১৯ তারিখে সুপ্রিম কোর্ট মূল রায় বহাল রাখে, আসামি এবং প্রসিকিউশনের আপিল উভয়ই প্রত্যাখ্যান করে এবং অবশেষে জৈবিক পিতা কোকে ২০ বছরের কারাদণ্ড এবং তার স্ত্রী লিকে ১০ বছরের কারাদণ্ড দেয়। লি'র মা, যাকে কেবল তার পদবি কিম দ্বারা চিহ্নিত করা হয়েছিল, তাকেও চার বছরের কারাদণ্ড দেওয়া হয়েছিল।
ভূপেন্দ্র কুমার দত্ত
ভূপেন্দ্র কুমার দত্ত (৮ অক্টোবর ১৮৯২ - ২৯ ডিসেম্বর ১৯৭৯) ছিলেন ভারতের স্বাধীনতা আন্দোলনের একজন সক্রিয় কর্মী এবং ব্রিটিশ বিরোধী বিপ্লবী। ব্রিটিশ শাসন থেকে ভারতের স্বাধীনতার জন্য তিনি যুদ্ধ করেন। যুগান্তর দলের প্রধান হিসাবে স্বাধীনতা আন্দোলনে তার গভীর অবদান ছিল। ১৯১৭ সালের ডিসেম্বর মাসে বিলাসপুর জেলে তার ৭৮ দিন অনশন ধর্মঘটের রেকর্ড রয়েছে।
প্রারম্ভিক জীবন
ভূপেন্দ্র কুমার দত্ত ৮ অক্টোবর ১৮৯২ সালে বাংলাদেশের সালে যশোর জেলার ঠাকুরপুর গ্রামে জন্মগ্রহণ করেন। তার পিতা কৈশাল চন্দ্র দত্ত পার্শবর্তী ফরিদপুর জেলার পর্চার ম্যানেজার ছিলেন। তার মাতা বিমলাসুন্দরী একজন দানশীল মহিলা ছিলেন। কামালিনী, যাদুগোপাল, স্নেহলতা, সুপ্রভা নামে তার চার সহদোর ছিল।
কথিত আছে (?) একবার রামায়ণ পড়ার সময় সে লক্ষণের বীরত্বের কাহিনী জানতে পারে এবং ব্রহ্মচর্যে তার দখল সম্পর্কে পড়ে। এরপরে সে তার মার কাছ থেকে ব্রহ্মচর্য সম্পর্কে বিস্তারিত জেনে নিজে সেই পথ অনুসরণ করার সিদ্ধান্ত নেয়। এবং তার সম্পূর্ণ জীবনেই অবিবাহিত ছিল এবং সৃষ্টিকর্তার সেবায় নিয়জিত ছিলেন। ফরিদপুর উচ্চ বিদ্যালয়ে থাকাকালীন সময়ে তিনি অনুশীলন সমিতিতে যোগ দেন এবং পরবর্তীতে সে বিভিন্ন মানবিক কার্যক্রম এবং ১৯০৫ সালের দেশ বিভাগের বিরুদ্ধে অবস্থান নেন। ভগবদ্গীতা পড়ে এবং বঙ্কিমচন্দ্র চট্টোপাধ্যায় ও স্বামী বিবেকানন্দের সাথে কাজ করে নিজেকে তাদের মত একজন অনুসরণীয় ব্যক্তি হিসাবে গড়ে তুলতে উদ্বুদ্ধ করে।
বিপ্লবী জীবন
বিপ্লবী বাঘা যতীনে র মন্ত্রশিষ্য ছিলেন। জার্মান অস্ত্রসাহায্যে ভারতে সশস্ত্র বৈপ্লবিক অভ্যুত্থানের প্রস্তুতিতে সক্রিয় ভূমিকা রাখেন। খুলনা ও যশোর কেন্দ্রে বিপ্লবের দায়িত্ব ন্যস্ত ছিল তারই ওপর। বাঘা যতীনের মৃত্যুর পরেও আত্মগোপন অবস্থায় কাজ চালিয়ে যান। আর্মেনিয়ান স্ট্রীটে ডাকাতিতে জড়িত ছিলেন। ১৯১৭ তে গ্রেপ্তার। বিলাসপুর জেলে ৭৮ দিন অনশন করেছিলেন। ১৯২০ সালে মুক্তি পেয়ে গান্ধীজির সংগে দেখা করেন। গণসংযোগের উদ্দেশ্যে কংগ্রেসে যোগদান। তারপর দেশবন্ধু চিত্তরঞ্জন দাশে র স্বরাজ্য পার্টিতে কাজ করেছেন। ১৯২৩ সালে ব্রহ্মদেশে (মায়ানমার) তাকে জেলবন্দী করা হয়। ১৯২৮ সালে মুক্তি পেয়েও সশস্ত্র বিপ্লবের পথ পরিত্যাগ করেননি। অস্ত্র সংগ্রহ, বোমা তৈরি ইত্যাদিতে যুক্ত থাকায় পুলিশ তাকে বহুবার গ্রেপ্তার করেছে।  ১৯৩০ সালে বিপ্লবী সূর্য সেনের নেতৃত্বে     চট্টগ্রাম অস্ত্রাগার লুন্ঠনের ঘটনা নিয়ে শ্রীসরস্বতী   প্রেসে মুদ্রিত ও প্ররকাশিত  স্বাধীনতা পত্রিকায় 'ধন্য চট্টগ্রাম' নিবন্ধটি লিখলে সরকার সঙ্গে সঙ্গে পত্রিকা    বাজেয়াপ্ত করে ও তাঁকে পুনরায় কারারুদ্ধ করে এবং টানা ৮ বছর জেল খাটেন। ১৯৪১ সালে পুনরায় গ্রেফতার হবার আগে পর্যন্ত ইংরাজী সাপ্তাহিক 'ফরওয়ার্ড'  পত্রিকা সম্পাদনা করেন। দেশবিভাগের পর পাকিস্তানের নাগরিক হয়ে সেখানে আন্দোলন সংগঠনে সচেষ্ট হন। পাকিস্তান পার্লামেন্টের সদস্যও হয়েছিলেন । ১৯৬১ সালে রাজনৈতিক ক্রিয়াকলাপ রোধকারী সামরিক আইন জারি হলে তিনি ভারতে ফিরে আসেন এবং প্রত্যক্ষ রাজনীতি থেকে অবসর গ্রহণ করেন ।
আরঘানদাকান
আরঘানদাকান আফগানিস্তানের উত্তর-পূর্বাঞ্চলীয় বাদখশন প্রদেশের একটি গ্রাম।
রেবেকা (১৯৪০-এর চলচ্চিত্র)
রেবেকা (Rebecca) ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেলৎসনিক প্রযোজিত চলচ্চিত্রে অভিনয়ে ছিলেন, লরন্স অলিভিয়ে, জোন ফন্টেইন, জর্জ স্যান্ডার্স এবং জুডিথ অ্যান্ডারসন।
কাহিনীসংক্ষেপ
ম্যাক্সিম দ্যু উইন্টার একজন অভিজাত বিপত্নীক। স্ত্রীর মৃত্যুর পর তিনি দ্বিতীয় বিয়ে করেন এক তরুণীকে। অনাথ এই তরুণীর (যার নাম চলচ্চিত্রে কখনোই উল্লেখ করা হয় নি) সাথে পরিচয়ের পরই ম্যাক্সিমের প্রেম হয় এবং তারা দ্রুত বিয়ে করে। বিয়ের পর ম্যাক্সিম তার স্ত্রীকে গ্রামের প্রসাদবাড়িতে ইংল্যান্ডের ম্যান্ডারলিতে নিয়ে আসেন। সেখানে সব গৃহকর্তী এই তরুণীকে সাদরে আমণ্ত্রণ জানায় তবে ম্যাক্সিমের আগের স্ত্রী রেবেকা'র গৃহকর্তী মিসেস ডেনভারস্ তাকে অপছন্দ করেন। ডেনভারস্ এখনো মৃত রেবেকার স্মৃতি মনে ধরে রেখেছেন এবং ইচ্ছাকৃতভাবে ম্যাক্সিমের নতুন স্ত্রীর সাথে রেবেকা'র তুলনা করতে শুরু করেন। মিসেস দ্যু উইন্টার ক্রমশ উপলব্ধি করেন তিনি এ-বাড়ির গৃহকর্তী হলেও এই বাড়িকে ঘিরে রয়েছে মৃত রেবেকার আত্মা! শুরু হয় মৃত এক সত্তার বিরুদ্ধে জীবীত প্রাণের টিকে থাকার প্রচেষ্টা।
বহিঃসংযোগ
স্ট্রিমিং অডিও
সিঙ্গাপুর এয়ারলাইন্স
সিঙ্গাপুর এয়ারলাইন্স লিমিটেড (এসআইএ; এসজিএক্স: সিসিক্সএল) হল সিঙ্গাপুরের পতাকাবাহী বিমান যা প্রধান কেন্দ্র চাঙ্গি বিমানবন্দর হতে চলাচল করে থাকে ।
সিঙ্গাপুর এয়ারলাইন্স গ্রুপের এয়ারলাইন সম্পর্কিত অধীনস্থ অনেকগুলো সাবসিডিয়ারি রয়েছে: সিআইএ ইঞ্জিনিয়ারিং কোম্পানি রক্ষণাবেক্ষণ, মেরামত এবং নির্মাণ কাজ সংক্রান্ত ব্যবসার সাথে সংযুক্ত যা নয়টি দেশে পরিচালিত হয়ে থাকে, কোম্পানিটি বোয়িং এবং রোলস রয়েস এর মত বিখ্যাত কোম্পানি সহ ২৭ টি যৌথ উদ্যোগের সাথে যুক্ত রয়েছে । সিঙ্গাপুর এয়ারলাইন্স কার্গো সিআইএ এর ফ্রেইটার ফ্লিট এবং যাত্রী বহনকারী বিমানের কার্গোর ধারণ ক্ষমতা ইত্যাদি নিয়ন্ত্রণ করে থাকে
ইতিহাস
সিঙ্গাপুর এয়ারলাইন্স ১৯৪৭ সালের ১ মে মালয়েশিয়ান এয়ারওয়েজ লিমিটেড এর সাথে ইনকর্পোরেশনের মাধ্যমে যাত্রা শুরু করে, লিভারপুলের ওশান স্টিমশীপ কোম্পানি, সিঙ্গাপুরের স্ট্রেটস স্টিমশীপ কোম্পানি এবং ইম্পেরিয়াল এয়ারওয়েজের দ্বারা । এয়ারলাইনটির প্রথম ফ্লাইট সিঙ্গাপুরের ব্রিটিশ স্ট্রেটস সেটেলমেন্ট হতে কুয়ালালামপুরে একটি চার্টার্ড ফ্লাইট ছিল, যা ১৯৪৭ সালের ২ এপ্রিল দুই এনজিনওয়ালা বিমান এয়ারস্পীড কনসাল ব্যবহারের মাধ্যমে পরিচালিত হয় ।
পরিচয় এবং কর্পোরেট বিষয়সমূহ
সিঙ্গাপুর এয়ারলাইন্স মূলত সিঙ্গাপুর সরকারের মালিকানাধীন, তবে হোল্ডিং কোম্পানী তেমাসেক হোল্ডিংস এয়ারলাইন্সটির ৫৬% শেয়ারের অংশীদার । সিঙ্গাপুর সরকার, যা অর্থ মন্ত্রণালয়ের মাধ্যমে এয়ারলাইন্সটির একটি গোল্ডেন শেয়ারের অংশীদার ।
সদর দপ্তর
সিঙ্গাপুর এয়ারলাইন্সের সদর দপ্তর সিঙ্গাপুরের চাঙ্গি এলাকার চাঙ্গি বিমানবন্দরে এয়ার লাইন হাউসে অবস্থিত ।
গন্তব্যস্থলসমূহ
সিঙ্গাপুর এয়ারলাইন্সের বিমান সিঙ্গাপুরে এর প্রধানকেন্দ্র হতে ছয়টি মহাদেশের ৩২ টি দেশের ৬২ টি গন্তব্যস্থলে যাতায়াত করে থাকে।
পরিচালিত বিমানসমূহ
সিঙ্গাপুর এয়ারলাইন্স বর্তমানে চার ধরনের বিমান থেকে পছন্দকৃত বিমান পরিচালনা করে থাকে; এয়ারবাস এ৩৩০(Airbus A330), এয়ারবাস এ৩৫০(Airbus A350), এয়ারবাস এ৩৮০(Airbus A380) এবং বোয়িং ৭৭৭(Boeing 777), ২০১৬ সালের ৩১ মে অনুসারে এয়ারলাইন্সটি দ্বারা পরিচালিত সর্বমোট বিমান সংখ্যা ১০৬টি ।[১১]
কেবিন
কেবিনের ক্ষেত্রে সিঙ্গাপুর এয়ারলাইন্স পাঁচ ধরনের সার্ভিস প্রদান করে থাকে-স্যুইট, ফার্স্ট ক্লাস, বিজনেস ক্লাস, ইকোনমি ক্লাসের এবং প্রিমিয়াম ইকোনমি ক্লাস । ২০০৬ সালের ১৭ অক্টোবর এয়ারলাইনটির কেবিন সেবার ক্ষেত্রে বড় ধরনের পরিবর্তন আনা হয় ।[১২] এটি ছিল আট বছরের মধ্যে সবচেয়ে বড় ধরনের পরিবর্তন এবং এতে প্রায় ৫৭০ মিলিয়ন ডলার খরচ হয় ।[১৩]
ভ্রমণাবস্থায় ক্যাটারিং
প্রতিটি ফ্লাইটে নানারকমের সুস্বাদু খাদ্য পরিবেশনের ক্ষেত্রে সিঙ্গাপুর এয়ারলাইন্সের সুনাম রয়েছে । যাত্রীদের নিজ নিজ দেশ বা অঞ্চলের খাবার ফ্লাইটগুলোতে পরিবেশিত হয়ে থাকে । ২০১০ সালে এয়ারলাইনটি সিঙ্গাপুর এয়ারলাইন্সের ক্যাটারিং সার্ভিস এর পক্ষ হতে যাত্রীদের ফুড সার্ভিস এর গ্রহণযোগ্যতা বাড়ানোর লক্ষ্যে আবাভ এন্ড বিয়ন্ড নামে একটি কুকবুক পাবলিশ করা হয় ।
বিজনেস ক্লাস এবং প্রথম শ্রেণীর যাত্রীরা কিছু কিছু ফ্লাইটে "বুক দ্যা কুক" এর মাধ্যমে তাদের পছন্দনীয় খাবার মেনু আগাম নির্বাচন করতে পারে, যেখানে তাদের পছন্দনীয় খাবার রান্না করে পরিবেশন করা হয় ।[১৭]
কৃশওয়ার্ল্ড
কৃশওয়ার্ল্ড হচ্ছে সিঙ্গাপুর এয়ারলাইন্সের যাত্রীদের ভ্রমণাবস্থায় বিনোদন ব্যবস্থা, যা ১৯৯৭ সাল হতে বোয়িং ৭৪৭-৪০০(Boeing 747-400), এয়ারবাস এ৩১০-৩০০(Airbus A310-300), এয়ারবাস এ৩৪০-৩০০(Airbus A340-300) এবং বোয়িং ৭৭৭-২০০(Boeing 777-200) তে চালু করা হয় ।[১৮] কৃশওয়ার্ল্ড এর ফিচারগুলো হচ্ছে:
কবরের শাস্তি
কবরের শাস্তি (عذاب القبر ʿAdhāb al-Qabr, এছাড়াও কবরের যন্ত্রণা) হলো মৃত্যুর এবং বিচারের দিন পুনরুত্থানের মধ্যবর্তী সময়ে ইহুদি -ইসলামিক ধারণা। ইসলাম বিধর্মীদের আত্মাকে দুই ফেরেশতা দ্বারা কবরের মধ্যে শাস্তি দেয়, অন্যদিকে ধার্মিকেরা কবরটিকে "শান্তিপূর্ণ ও ধন্য" মনে করেন।
কুরআনে কবরের শাস্তির কথা বলা হয়নি, তবে হাদীস এর মধ্যে যেমন ইবনে হাম্বল সংকলন করেছেন এবং নবম শতাব্দীর প্রথমদিকে প্রদর্শিত হয়, এখনও সুন্নি এবং শিয়া এর সংখ্যাগরিষ্ঠদের মধ্যে উপস্থিত রয়েছে।
ইহুদি পৌরাণিক কাহিনীতেও একই রকম ধারণা পাওয়া যায়, সেখানে দুষ্টদের শাস্তি দেওয়া হয় ধ্বংসের ফেরেশতা) দ্বারা, মৃতদের পুনরুত্থান এবং পৃথক মৃত্যুর মধ্যে মধ্যবর্তী অবস্থায়।
ইসলাম ধর্ম
দাফনের পরে প্রত্যেক ব্যক্তিকে কবরে মুনকার এবং নকির নামে দুজন ফেরেশতা জিজ্ঞাসাবাদ করেন, মৃতদের জিজ্ঞাসা করার করার জন্য এবং তাদের বিশ্বাস পরীক্ষা করার জন্য ঈশ্বর তাদেরকে নিযুক্ত করেছিলেন। ধার্মিক মুমিনগণ সঠিকভাবে উত্তর দেয় এবং শান্তি ও স্বাচ্ছন্দ্যে বাস করে, অন্যদিকে পাপী ও কাফেররা ব্যর্থ হয় এবং শাস্তি কার্যকর হয়।  বারযাখ এর জীবনে পাপী ও কাফেরদের আত্মাকে সিজজিন নামক স্থানে রাখা হয় এবং শাস্তি দেওয়া হয়, যা পৃথিবীর সর্বনিম্ন স্তরে (ঐতিহ্যগতভাবে জাহান্নাম, পুনরুত্থানের দিন বা পাতাল এর আগে) অবস্থিত বলে জানা যায়। তাদের কর্মের সম্পূর্ণ লিপিবদ্ধ বইগুলি এখানেও রাখা হয়েছে। অন্যদিকে, ধার্মিক ইমানদারদের আত্মাকে ইলিয়িন নামে একটি জায়গায় রাখা হয়। তাদের কাজের বইও এখানে রাখা আছে। কিছু বিবরণ অনুসারে, ইলিয়িন স্বর্গে অবস্থিত। এমন বিশ্বাস রয়েছে যে আগুন যা নিজের খারাপ কাজের প্রতিনিধিত্ব করে কবরে শাস্তির সময় ইতোমধ্যে দেখা যায়, এবং এর দ্বারা সৃষ্ট আধ্যাত্মিক ব্যথা দ্বারা আত্মার শুদ্ধি হতে পারে।
আহমদ হাসান দানী
আহমদ হাসান দানী (উর্দু: احمد حسن دانی) এফআরএএস, এসআই, এইচআই (২০ জুন ১৯২০ - ২৬ জানুয়ারি ২০০৯) ছিলেন একজন পাকিস্তানি বুদ্ধিজীবী, প্রত্নতত্ত্ববিদ, ইতিহাসবিদ এবং ভাষাতাত্ত্বিক। তিনি মধ্য এশিয়া ও দক্ষিণ এশিয়ার প্রত্নতত্ত্ব ও ইতিহাস বিষয়ে বিশ্বের সর্বাগ্রগণ্য পণ্ডিতদের একজন ছিলেন।  তিনি পাকিস্তান ও তৎকালীন পূর্ব পাকিস্তানে (বর্তমান বাংলাদেশ) উচ্চশিক্ষা স্তরে প্রত্নতত্ত্বকে একটি পাঠ্যবিষয় হিসেবে অন্তর্ভুক্ত করায় মূল ভূমিকা পালন করেন। সমগ্র কর্মজীবন জুড়ে দানী বিভিন্ন উচ্চশিক্ষায়তনিক পদ ও আন্তর্জাতিক সমাজসমিতির বিশিষ্ট সভ্যের পদে অধিষ্ঠিত ছিলেন। তিনি বহুসংখ্যক প্রত্নতাত্ত্বিক খননকার্য ও গবেষণা পরিচালনা করেন। তিনি বিশেষ করে উত্তর পাকিস্তানে অবস্থিত প্রাক-সিন্ধু উপত্যকা সভ্যতা ও গান্ধারার উপরে তার প্রত্নতাত্ত্বিক গবেষণাকর্মের জন্য সুপরিচিত।
দানী ১৯৫০-এর দশকের পুরোটা জুড়ে ঢাকা বিশ্ববিদ্যালয়ের ইতিহাস বিভাগের সহযোগী অধ্যাপক হিসেবে এবং একই সাথে ঢাকা জাদুঘরের পরিচালক (কিউরেটর) হিসেবে দায়িত্ব পালন করেন।
পুরস্কার ও সম্মাননা
বেনারস হিন্দু বিশ্ববিদ্যালয়ের প্রথম মুসলিম ছাত্র হওয়া সত্ত্বেও দানি স্নাতক পরীক্ষায় সর্বোচ্চ স্কোর করেন এবং ১৯৪৪ সালে সেই বিশ্ববিদ্যালয় থেকে জে কে স্বর্ণপদক লাভ করেন। জাতীয় পুরস্কারের মধ্যে দানি ১৯৬৯ সালে সিতারা-ই-ইমতিয়াজ, ১৯৯২ সালে আইজাজ-ই-কামাল এবং ২০০০ সালে পাকিস্তান সরকারের কাছ থেকে হিলাল-ই-ইমতিয়াজ লাভ করেন। ২০০৪ সালে উচ্চশিক্ষা কমিশন তার অবদান ও কৃতিত্বের স্বীকৃতিস্বরূপ তাকে 'বিশিষ্ট জাতীয় অধ্যাপক' উপাধিতে ভূষিত করে।
আন্তর্জাতিকভাবে, প্রত্নতত্ত্ব, ভাষাবিজ্ঞান এবং প্রাচীন ইতিহাসে তার পরিষেবাগুলো বিভিন্ন মর্যাদাপূর্ণ সম্মান এবং পুররস্কারের মাধ্যমে প্রশংসিত হয়েছিল যেমন:
প্রকাশনা
আহমাদ হাসান দানির কৃতিত্বে ৩০টিরও বেশি গ্রন্থ এবং অসংখ্য জার্নালো নিবন্ধ প্রকাশিত হয়। তিনি ৩৫টি ভাষা ও উপভাষায় কথা বলতেন এবং বাংলা, ফরাসি, হিন্দি, কাশ্মীরি, মারাঠি, পশতু, ফার্সি, পাঞ্জাবি, সংস্কৃত, সেরাইকি, সিন্ধি, তামিল, তুর্কি এবং উর্দু ভাষায় সাবলীল ছিলেন। তিনি এ ভাষাগুলোর বেশিরভাগেই বিভিন্ন গ্রন্থও প্রকাশ করেছিলেন।
জন পোপল
জন অ্যান্থনি পোপল (John Pople) (অক্টোবর ৩১, ১৯২৫ - মার্চ ১৫, ২০০৪) একজন নোবেল পুরস্কার বিজয়ী ব্রিটিশ তাত্ত্বিক রসায়নবিদ।
শিক্ষাজীবন
জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন।
অর্জন
১৯৬১ সালে তিনি রয়েল সোসাইটির সদস্য হন। ২০০৩ সালে অর্ডার অব দ্য ব্রিটিশ এম্পায়ার-এ ভূষিত করা হয়।
মৃত্যু
লিভার ক্যান্সারে আক্রান্ত হয়ে পোপল ২০০৪ সালে শিকাগোতে মৃত্যুবরণ করেন।
কর্মজীবন
১৯৪৫ থেকে ১৯৪৭ সাল পর্যন্ত তিনি ব্রিস্টল এরোপ্লেন কোম্পানিতে কর্মরত ছিলেন।
ফাঁসিতলা দ্বি-মুখী উচ্চ বিদ্যালয়
ফাঁসিতলা দ্বি-মুখী উচ্চ বিদ্যালয় (Fasitola BL High School) কামারদহ ইউনিয়ন এর প্রাণকেন্দ্রে অবস্থিত।
অবস্থান
ঢাকা-রংপুর মহাসড়কের পশ্চিম,করতোয়া নদীর পূর্বে এবং কামারদহ ইউনিয়নের প্রাণকেন্দ্র ফাঁসিতলা জামে মসজিদ সংলগ্নে ফাঁসিতলা দ্বি-মুখী উচ্চ বিদ্যালয় অবস্থিত।
অবকাঠামো
বিদ্যালয়ের মূল ফটক বরাবর পশ্চিমে উত্তর-দক্ষিণে দ্বিতল বিশিষ্ট অফিস ও বিজ্ঞান ভবন এবং এর দুপাশে শ্রেণিকক্ষ নির্মিত হয়েছে। বিদ্যালয়ের উত্তরদিকে জাতির শ্রেষ্ঠ সন্তানদের স্মরণে নির্মাণ করা হয়েছে শহীদ মিনার।শিক্ষার্থীদের শারীরিক ও মানসিক বিকাশ সাধনের জন্য রয়েছে পর্যাপ্ত খেলার মাঠ।এছাড়াও বিদ্যালয়ের বহুতল ভবন নিমার্ণ প্রকল্পের কাজ প্রক্রিয়াধীন রয়েছে।
বিভাগ
বিজ্ঞান মানবিক
খেলাধুলা
ছাত্রছাত্রীদের জন্য পর্যাপ্ত আলো-বাতাস সম্পন্ন রয়েছে উন্মুক্ত খেলার মাঠ,বিকালে এখানে ফুটবল, ক্রিকেটসহ বিভিন্ন খেলা হয়ে থাকে।বিদ্যালয়ে প্রতিবছর বার্ষিক-ক্রীড়া প্রতিযোগিতায় ফাঁসিতলার সকল প্রতিষ্ঠানের খেলাধুলার আয়োজন এবং উপজেলা, জেলা পর্যায়ের প্রতিযোগিতায় কামারদহ ইউনিয়নের মাধ্যমিক বিদ্যালয়গুলোর বাছাইপর্ব অনুষ্ঠিত হয়।
আন্তর্জাতিক সম্পর্ক তত্ত্ব
আন্তর্জাতিক সম্পর্ক তত্ত্ব (International relations theory) হচ্ছে তাত্ত্বিক দৃষ্টিকোণ থেকে আন্তর্জাতিক সম্পর্ক বিষয়ক পাঠ। এটি একটি ধারণাগত কাঠামো দান করবার চেষ্টা করে যার উপর ভিত্তি করে আন্তর্জাতিক সম্পর্ক বিশ্লেষণ করা হয়। ওলে হলস্টি বলেন, আন্তর্জাতিক সম্পর্ক তত্ত্বসমূহ রঙ্গিন রোদচশমার মত কাজ করে, যা পরলে পরিধানকারী কেবল সেই তত্ত্বের সাথে সম্পর্কিত বিষয়ই দেখতে পারে; যেমন বাস্তববাদীগণ একটি ঘটনাকে সম্পূর্ণভাবে এড়িয়ে যেতে পারেন যা নির্মাণবাদীর কাছে গুরুত্বপূর্ণ হতে পারে। তিনটি সর্বোচ্চ প্রভাবশালী তত্ত্ব হচ্ছে বাস্তববাদ, উদারতাবাদ ও নির্মাণবাদ। কখনও কখনও কেওহেন ও নিয়ে এর তৈরি প্রতিষ্ঠানবাদকেও উদারতাবাদের থেকে ভিন্ন প্যারাডাইম হিসেবে আলোচনা করা হয়।
আন্তর্জাতিক সম্পর্ক তত্ত্বসমূহকে "দৃষ্টবাদী/বিচারবাদী" তত্ত্বসমূহ এবং "উত্তর-দৃষ্টবাদী/প্রতিফলনবাদ" তত্ত্বসমূহে ভাগ করা হয়। "দৃষ্টবাদী/বিচারবাদী" তত্ত্বসমূহ রাষ্ট্র বিষয়ক বিশ্লেষণে মনোনিবেশ করে, "উত্তর-দৃষ্টবাদী/প্রতিফলনবাদী" তত্ত্বসমূহ নিরাপত্তার সম্প্রসারিত অর্থ নিয়ে কাজ করে, যার পরিসরে শ্রেণীগত, লিঙ্গগত ও উত্তরোপনিবেশী নিরাপত্তা অন্তর্ভুক্ত। আন্তর্জাতিক সম্পর্ক তত্ত্বে চিন্তার অনেক দ্বন্দ্বমূলক পথ রয়েছে, যেগুলোর মধ্যে নির্মাণবাদ, প্রতিষ্ঠানবাদ, মার্ক্সবাদ, নব্যগ্রামসিবাদ ইত্যাদি রয়েছে।
তত্ত্ব হিসেবে আন্তর্জাতিক সম্পর্কের পাঠ এর উৎস্যের অনুসন্ধান করতে গেলে পাওয়া যাবে ১৯৩৯ সালে প্রকাশিত ই. এইচ. কারের দ্য টুয়েন্টি ইয়ারস ক্রাইসিস এবং ১৯৪৮ সালে প্রকাশিত হান্স মরগেনথাউ এর পলিটিক্স এমং ন্যাশনস । মনে করা হয়, প্রথম বিশ্বযুদ্ধের পর ওয়েলস বিশ্ববিদ্যালয়ে চেয়ার অফ ইন্টারন্যাশনাল রিলেশন প্রতিষ্ঠার মাধ্যমে আন্তর্জাতিক সম্পর্কের পাঠ শুরু হয়। আন্তর্জাতিক সম্পর্ক পাঠের শুরুর দিকের আন্তঃযুদ্ধ বছরগুলোতে সামষ্টিক নিরাপত্তা ব্যবস্থার মাধ্যমে ক্ষমতার ভারসাম্য ব্যবস্থার প্রতিস্থাপনের মনোনিবেশ করা হয়। এই চিন্তাবিদদেরকে পরবর্তীকালে "ভাববাদী" হিসেবে আখ্যায়িত করা হয়। এই চিন্তাধারার নেতৃস্থানীয় সমালোচনা এসেছিল কার এর "বাস্তববাদী" বিশ্লেষণ থেকে।